b'\n_START_ARTICLE_\nVaizdo stabilizacija\n_START_PARAGRAPH_\nVaizdo stabilizavimas (angl. image stabilization, IS)\xc2\xa0\xe2\x80\x93 metodas fotografuojant gauti ai\xc5\xa1k\xc5\xb3, ry\xc5\xa1k\xc5\xb3 vaizd\xc4\x85 nepalankiomis aplinkos s\xc4\x85lygomis, nenaudojant blykst\xc4\x97s ar stovo. D\xc4\x97l \xc5\xa1ios funkcijos i\xc5\xa1vengiama vadinamojo \xe2\x80\x9e\xc5\xa1okin\xc4\x97jan\xc4\x8dio vaizdo\xe2\x80\x9c efekto._NEWLINE_Fotoaparatuose naudojamos trys stabilizavimo r\xc5\xab\xc5\xa1ys. Da\xc5\xbeniausiai yra skaitmeninis stabilizavimas (pvz., \xe2\x80\x9eSamsung VP D363\xe2\x80\x9c), ta\xc4\x8diau kai kurie modeliai naudoja optin\xc4\xaf stabilizavim\xc4\x85 (tam reikalinga speciali objektyvo konstrukcija, d\xc4\x97l kurios ne\xc4\xafmanomi virpesiai) arba elektronin\xc4\xaf.\n_START_SECTION_\nSkaitmenin\xc4\x97 vaizdo stabilizacija\n_START_PARAGRAPH_\nPla\xc4\x8diausiai naudojama video kamerose. \xc5\xa0i technika atrenka ir pakei\xc4\x8dia elektronin\xc4\xaf vaizd\xc4\x85 video kadruose taip, kad judesys b\xc5\xabt\xc5\xb3 pa\xc5\xa1alintas, neutralizuotas. Tam naudojami pikseliai, esantys u\xc5\xbe vizualiai matomo kadro r\xc4\x97m\xc5\xb3, taip leid\xc5\xbeiant slopinti virpesius ir pagerinti stabilaus kadro kokyb\xc4\x99. Taip padidinamas i\xc5\xa1laikymas (exposure) nesuliejant vaizdo. Skaitmeninis stabilizavimas beveik nekenkia vaizdo kokybei ir nedidina triuk\xc5\xa1mo lygio (noise level)._NEWLINE_Kai kurie video kamer\xc5\xb3 gamintojai apra\xc5\xa1ymuose ra\xc5\xa1o, kad j\xc5\xb3 \xc4\xafrenginys turi \xe2\x80\x9eskaitmenin\xc4\x99 vaizdo stabilizacijos sistem\xc4\x85\xe2\x80\x9c, ta\xc4\x8diau neretai kamera yra labai jautri su trumpu i\xc5\xa1laikymu (exposure), kuris lemia ma\xc5\xbeesn\xc4\xaf vaizdo suliejim\xc4\x85 esant judesiui, ta\xc4\x8diau sukuria didesn\xc4\xaf triuk\xc5\xa1m\xc4\x85.\n_START_SECTION_\nElektronin\xc4\x97 vaizdo stabilizacija\n_START_PARAGRAPH_\nElektronin\xc4\x97 vaizdo stabilizacija (angl. electronic image stabilization, EIS) naudoja elektronin\xc4\xaf vaizdo apdorojim\xc4\x85, kad b\xc5\xabt\xc5\xb3 u\xc5\xbetikrintas stabilumas. Jei \xc4\xafrenginio jutikliai aptinka kameros sudreb\xc4\x97jim\xc4\x85, EIS truput\xc4\xaf pakreipia vaizd\xc4\x85 taip, kad jis likt\xc5\xb3 toje pa\xc4\x8dioje CCD pozicijoje. Elektroninis vaizdo stabilizavimas gali suma\xc5\xbeinti kadro rezoliucij\xc4\x85.\n_START_SECTION_\nOptin\xc4\x97 vaizdo stabilizacija\n_START_PARAGRAPH_\nOptin\xc4\x97 vaizdo stabilizacija (angl. image stabilization; vibration reduction; anti-shake)\xc2\xa0\xe2\x80\x93 fotoaparatuose bei videokamerose naudojamas metodas, kai specialus mechanizmas \xc4\xafra\xc5\xa1om\xc4\x85 vaizd\xc4\x85 stabilizuoja keisdamas optin\xc4\xaf atstum\xc4\x85 tarp l\xc4\x99\xc5\xa1io ir vaizdo jutiklio._NEWLINE_Pats optinis stabilizavimas da\xc5\xbeniausiai \xc4\xafdiegiamas objektyvuose\xc2\xa0\xe2\x80\x93 b\xc5\xabtent tokia versija parodyta pirmame video. Egzistuoja atskira aparatini\xc5\xb3 stabilizatori\xc5\xb3 modifikacija, kurie integruojami pa\xc4\x8diuose fotoaparatuose, ta\xc4\x8diau tokiu atveju judinamas ne l\xc4\x99\xc5\xa1is, o pats vaizdo jutiklis. Pirmuoju atveju stabilizatorius gali b\xc5\xabti priderinamas prie konkretaus objektyvo ypatum\xc5\xb3, ta\xc4\x8diau \xc5\xbeenkliai padid\xc4\x97ja objektyvo kaina; antruoju atveju stabilizatorius yra universalus ir tinkamas daugumai objektyv\xc5\xb3, ta\xc4\x8diau ne visada leid\xc5\xbeia \xc4\xafvertinti atskir\xc5\xb3 objektyv\xc5\xb3 modeli\xc5\xb3 konstrukcinius ypatumus.'